Σάσα Βαλτς

Η Σάσα Βαλτς (γερμανικά: Sasha Waltz, Καρλσρούη, 8 Μαρτίου 1963 - ) είναι Γερμανίδα χορογράφος και χορεύτρια σύγχρονου χορού.

 Βιογραφία 
Η Σάσα Βαλτς ξεκίνησε την ενασχόληση με τον χορό σε ηλικία πέντε ετών, μαθητεύοντας πλησίον της Βάλτραουντ Κόρνχαας, μαθήτριας της Μαίρης Βίγκμαν, στην Καρλσρούη. Κατά τη διάρκεια της περιόδου μεταξύ 1983 και 1986, φοίτησε στη School for New Dance Development με έδρα το Άμστερνταμ , ενώ, στη συνέχεια, μετέβη στη Νέα Υόρκη, όπου και συνεργάστηκε με τους Που Κέι, Γιοσίκο Τσούμα και Λίζα Κράους. Κατά τη διάρκεια της συγκεκριμένης περιόδου, συεργάστηκε, επίσης, με τους Τρίσταν Χόνσινγκερ, Φρανς Πόελστρα και Μαρκ Τόμπκινς. Έπειτα από την επιστροφή της στο Βερολίνο, πιο συγκεκριμένα το 1992, η Σάσα Βαλτς δημιούργησε την πρώτη σημαντική χορογραφία της, υπό τον τίτλο Dialoge. Κατά τη διάρκεια του αμέσως επόμενου έτους, προχώρησε, από κοινού με τον Γιόχεν Ζάντιγκ, στην ίδρυση δικής της εταιρείας, υπό την επωνυμία Sasha Waltz & Guests, με έδρα το Βερολίνο, προχωρώντας, παράλληλα, στη δημιουργία θεμελιώδους έργου υπό τον τίτλο Travelogue I - Twenty to Eight, για λογαριασμό του οποίου η ίδια χόρευσε από κοινού με τον Νασέρ Μαρτέν-Γκουσέ και το οποίο και σηματοδότησε την απαρχή της πρώτης χρονικά μεταχοροθεατρικής τριλογίας προσωπικής παραγωγής της ιδίας Φυλλάδιο παραστάσεως Travelogue - Twenty to Eight, στο Θέατρο της Πόλεως, στις 20 Μαΐου 2008.. Το 1996, εγκαινίασε, εκ νέου από κοινού με τον Γιόχεν Ζάντινγκ, το Θέατρο Σόφιενζαελε, με έδρα το Βερολίνο.

Η σημαντική αναγνώρισή της σε παγκόσμιο επίπεδο χρονολογείται στη δεύτερη τριλογία της, η οποία ήταν επικεντρωμένη στη θεματολογία του σώματος και αποτελείτο από τις παραστάσεις Körper, S και noBody  , με την τελευταία εξ'αυτών να παρουσιάζεται εντός του χώρου της αυλής του Παλατιού των Παπών, στο πλαίσιο του Φεστιβάλ της Αβινιόν του 2002.

Διετέλεσε από κοινού διευθύντρια, κατά τη διάρκεια της περιόδου μεταξύ 1999 και 2004, της Σάουμπυνε αμ Λένινερ Πλατς του Βερολίνου, από κοινού με τον σκηνοθέτη Τόμας Όστερμαγιερ , οπου και προχώρησε στη δημιουργία, μεταξύ άλλων, των Körper, S και noBody. Παράλληλα, πιο συγκεκριμένα το 2007, διετέλεσε υπεύθυνη χορογραφίας της παραστάσεως Ρωμαίος και Ιουλιέτα για λογαριασμό του Μπαλέτου της Όπερας του Παρισιού. Κατά τη διάρκεια του ίδιου έτους, βραβεύτηκε ως «χορογράφος της χρονιάς» εκ μέρους του περιοδικού Ballet-Tanz.

Το 2008 κέρδισε το δέκατο Ευρωπαϊκό Βραβείο Θεατρικών Πραγματικοτήτων, κατά τη διάρκεια σχετικής τελετής η οποία έλαβε χώρα στη Θεσσαλονίκη 

Κατά τη διάρκεια του Μαρτίου του 2009, η ομάδα χορού Sasha Waltz & Guests προχώρησε στην παρουσίαση της παραστάσεως Dialoge 09 - Neues Museum εντός του χώρου του Νέου Μουσείου στο Βερολίνο, λίγους μήνες προ της εκ νέου λειτουργίας του έπειτα από εργασίες συνολικής χρονικής διάρκειας δέκα ετών. Από κοινού με τη Sasha Waltz & Guests έχει δώσει παραστάσεις σε τουλάχιστον 50 χώρες σε φεστιβάλ και άλλες διοργανώσεις, όπως: Φεστιβάλ Αβινιόν, Berliner Festspiele, Tanz im August, Φεστιβάλ Αθηνών, Διεθνές Φεστιβάλ Μπέργκεν.

Κατά τη διάρκεια του Απριλίου του 2009, η Σάσα Βαλτς τιμήθηκε με το παράσημο αξιωματικού του Τάγματος των Τεχνών και των Γραμμάτων. Το 2011 έγινε δεκτή στο Τάγμα της Αξίας της Ομοσπονδιακής Δημοκρατίας της Γερμανίας και το 2021 στο Τάγμα των Τεχνών και των Γραμμάτων της Γαλλίας. Από το 2013 είναι μέλος στην Ακαδημία Τεχνών του Βερολίνου.

 Επιλεγμένες χορογραφίες 
μικρογραφία|Παράσταση χορού της Σάσα Βαλτς στην Κρατική Όπερα του Βερολίνου, το 2006.

 1992 : Dialoge
 1993: Travelogue I - Twenty to Eight
 1994: Tears Break Fast
 1995: All Way Six Steps
 1996: Allée des cosmonautes
 1997: Zweiland
 1998: Na Zemlje
 1999: Dialoge 99/II στο Εβραϊκό Μουσείο Βερολίνου
 2000: Körper
 2000: S
 2002: noBody
 2003: Insideout
 2004: Impromptus
 2005: Διδώ και Αινείας, βάσει έργου του Πέρσελ
 2005: Gezeiten
 2005: Fantasie και Fugue à trois
 2006: Solo für Vladimir Malakhov
 2006: Dialoge 06 - Radiale Systeme
 2006: Dialoge Chiostro di San Martino
 2007: Medeamaterial, σε μουσική του Πασκάλ Ντυσαπέν
 2007: Ρωμαίος και Ιουλιέτα, βάσει έργου του Μπερλιόζ, για λογαριασμό της Όπερας του Παρισιού (Όπερα της Βαστίλης)
 2009: Dialoge 09 στο Νέο Μουσείο
 2010: Passion, σκηνοθεσία της ομώνυμης όπερας του Πασκάλ Ντυσαπέν (δημιουργηθείσα το 2008)
 2010: Matsukase, σκηνοθεσία της ομώνυμης όπερας του Τόσιο Χοσοκάουα
 2011: Continu
 2013: Η ιεροτελεστία της Άνοιξης, σε μουσική του Στραβίνσκι
 2017: Figure humaine, βάσει χορωδιακού έργου του Φρανσίς Πουλέν (1943), για λογαριασμό της Φιλαρμονικής του Έλβα, στο Αμβούργο

 Βραβεύσεις και διακρίσεις 

 2008: Ευρωπαϊκό Βραβείο Θεάτρου - Ευρωπαϊκό Βραβείο Θεατρικών Πραγματικοτήτων 

 Παραπομπές 

 Εξωτερικοί σύνδεσμοι 


Κατηγορία:Γερμανοί χορογράφοι
Κατηγορία:Γερμανοί χορευτές
Κατηγορία:Σύγχρονος χορός